
AVIZ
asupra proiectului de Lege pentru declararea ca oraşe a unor comune

În conformitate cu prevederile art. 89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru declararea ca oraşe a unor comune trimis cu adresa nr. P.L.X- 675 din 8 noiembrie 2004, înregistrat  sub nr. 31/988 din 9.11. 2004.

Camera Deputaţilor este prima Cameră sesizată.
Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 9 noiembrie 2004.


Membrii comisiei au examinat proiectul de lege supus aprobării, expunerea de motive la proiectul de lege şi avizul favorabil al Consiliului Legislativ nr. 1733 din 21.10.2004.

În urma dezbaterilor, cu majoritate de voturi, s-a hotărât avizarea favorabilă a proiectului de lege în forma prezentată de iniţiator.

În raport de obiectul şi conţinutul său, proiectul de lege face parte din categoria legilor organice.

